Rikunarita-ORG/Wikinium huggingface dataset:
# Kognitiv psykologi

**Kognitiv psykologi** viser til oppfatning og tenkning i en vid betydning av disse ordene. En innfallsvinkel er å se kognisjon i lys av informasjon fra sansene. Her blir temaer som oppmerksomhet, persepsjon og hukommelse sentrale temaer. Kognisjon angår også behandling av informasjon som allerede er ervervet, eksempelvis i problemløsning, avgjørelser (beslutninger), resonnering, språk og kommunikasjon.

Kognisjon er et viktig tema innen psykologien. Historisk har temaer rundt kognisjon vært sentrale både i filosofi og psykologi. Moderne kognitiv psykologi har viktige røtter blant annet fra Gestaltpsykologien. I 1960-årene fikk kognisjonspsykologien et stort oppsving gjennom den såkalte «kognitive revolusjon», der forskere innenfor områder som datateknologi, lingvistikk og nevrovitenskap etablerte en felles plattform med kognisjon som hovedtema. Moderne psykologi ble sterkt preget av denne omveltningen, noe som synes i en rekke bidrag innenfor hukommelseforskning, språk, tenkning, emosjonspsykologi, sosialpsykologi og sosial kognisjon, og så videre. Kognitiv psykologi, sammen med andre informasjonsvitenskaper, inngår i et forskningsfelt kalt kognisjonsvitenskap («cognitive science»).

Viktige nabodisipliner er kognitiv nevropsykologi, kognitiv nevrovitenskap, nevrovitenskap, lingvistikk og sosialpsykologi.

## Sentrale temaer innenfor kognitiv psykologi

Blant temaer som studeres innenfor dette fagfeltet er

* Persepsjon, bevissthet, oppmerksomhet, korttidshukommelse og arbeidshukommelse
* Ulike former for personlig hukommelse, så som personlige minner, episodisk hukommelse og lærte ferdigheter
* Hukommelse for kunnskap (deklarativ hukommelse)
* Læring og problemløsning
* Tenkning, vurderinger, intuitive vurderinger og slutninger, og slagsider («bias») i kognisjon
* Språk og språkutvikling, og kommunikasjon

Kognitiv psykologi er ikke det samme som kognitiv terapi. Kognitiv terapi er i all hovedsak utviklet helt uavhengig av kognitiv psykologi, som ikke befatter seg med psykisk lidelse, men med grunnleggende psykiske funksjoner hos normaltfungerende.

## Se også

* Psykologi
* Kognitiv nevropsykologi
* Stroop-effekt
* Kroppslig situert kognisjon

## Kilder

* (no) «Kognitiv psykologi» i *Store norske leksikon*

Denne artikkelen er en **spire**. Du kan hjelpe Wikipedia ved å utvide den.
# Hoatzinfamilien

| Hoatzinfamilien
 |
| --- |
| Hoatzin, *Opisthocomus hoazin* |
| Nomenklatur |
| Opisthocomidae Swainson, 1837 |
| Populærnavn |
| (hoatzinfugler) |
| Klassifikasjon |
| Rike | Dyreriket  |
| Rekke | Ryggstrengdyr  |
| Klasse | Fugler  |
| Orden | Opisthocomiformes  |
| Økologi
 |
| Antall arter
 | 1
 |
| Habitat
 | trelevende
 |
| Utbredelse
 | Sør-Amerika
 |
| Inndelt i |
| * *Opisthocomus*
 |

**Hoatzinfamilien** (Opisthocomidae) er en liten familie som inngår i ordenen Opisthocomiformes (hoatzinfugler). Familien består av kun én nålevende art i slekten *Opisthocomus*, nemlig hoatzin (*O. hoazin*) som er endemisk for det nordlige Sør-Amerika. Det er imidlertid funnet fossiler etter andre arter, men disse linjene er utdødd.

## Inndeling

Inndelingen følger i hovedsak Birds of the World og er i henhold til Winkler, Billerman & Lovette (2020). Alle utdødde linjer er kanskje ikke tatt med. Plasseringen i Gruae regnes fortsatt som usikker.

**Treliste Gruae, (urangert klade)
	+ Opisthocomiformes, hoatzinfugler
		- *Protoazin*, utdødd europeisk linje (34 mya)
		- *Namibiavis*, utdødd afrikansk linje (17–17,5 mya)
		- Opisthocomidae, hoatzinfamilien
			* *Hoazinavis*
				+ *H. lacustris*, utdødd søramerikansk linje (22–24 mya)
			* *Hoazinoides*
				+ *H. magdalenae*, utdødd søramerikansk linje (11,8–13,5 mya)
			* *Opisthocomus*, hoatziner
				+ *O. hoazin*, hoatzin (monotypisk)
	+ Gruimorphae (tranefugler og vade-, måse- og alkefugler)

## Litteratur

* Mayr, Gerald (2016). *Avian Evolution: The Fossil Record of Birds and its Paleobiological Significance* (illustrert utg.). John Wiley & Sons. s. 306. ISBN 9781119020769.

## Referanser

## Eksterne lenker

* (en) *hoatzinfamilien* i Encyclopedia of Life

* (en) *hoatzinfamilien* i Global Biodiversity Information Facility

* (no) *hoatzinfamilien* hos Artsdatabanken

* (en) *hoatzinfamilien* hos Fossilworks

* (en) *hoatzinfamilien* hos ITIS

* (en) *hoatzinfamilien* hos NCBI

* (en) *Kategori:Opisthocomidae* – bilder, video eller lyd på Wikimedia Commons

* *Opisthocomidae* – detaljert informasjon på Wikispecies

Autoritetsdata
# Avibase

**Avibase** er en omfattende ornitologisk database med utfyllende informasjon om alle verdens fugler, inkludert alminnelige navn på artene på mange språk (også norsk) og gjeldende systematikk. Avibase ble grunnlagt i 1992 og omfatter per 2016 cirka 17 millioner registreringer om verdens cirka 10 000 arter og 22 000 underarter med fugler.

Avibase er tilgjengelig for alle via internett, men retter seg i hovedsak mot forskning og generell ornitologi. Nettstedet driftes av Denis Lepage og Bird Studies Canada, som er Canadas partner i BirdLife International, er vertsted for basen.

## Eksterne lenker

* (en) Offisielt nettsted

Autoritetsdata